b"\n_START_ARTICLE_\nBaht\n_START_SECTION_\nMonedes i bitllets\n_START_PARAGRAPH_\nEn circulen monedes d'1, 5, 10, 25 i 50 satang i d'1, 2, 5 i 10 bahts, encunyades per la Reial Casa de Moneda Tai. Hi ha bitllets de 10, 20, 50, 100, 500 i 1.000 bahts. Totes les monedes i els bitllets porten l'ef\xc3\xadgie del cap d'estat, actualment el rei Vajiralongkorn. Baht \xc3\xa9s tamb\xc3\xa9 una unitat de mesura d'or usada habitualment pels joiers i orfebres tailandesos, amb el valor de 15,244 grams en el cas d'or en brut; quan es tracta d'or treballat, un baht fa m\xc3\xa9s de 15,16 grams.\n_START_SECTION_\nHist\xc3\xb2ria\n_START_PARAGRAPH_\nEl sistema decimal actual el va introduir el 1897 el rei Chulalongkorn. De tota manera, fins a la d\xc3\xa8cada de 1940 la moneda s'anomenava tical, que va adoptar el nom de baht (unitat de pes d'uns 15 g), ja que un tical equivalia a 15 g d'argent."